Source: https://www.monitoruldegalati.ro/sport/csm-arcada-mai-trebuie-sa-faca-un-pas-cu-steaua-pentru-titlul-de-campioana.html
Timestamp: 2019-12-08 13:21:45+00:00

Document:
CSM Arcada mai trebuie să facă un pas cu Steaua pentru titlul de campioană - Monitorul de Galati - Ziar print si online
CSM Arcada mai trebuie să facă un pas cu Steaua pentru titlul de campioană Recomandat
Voleibaliştii de la CSM Arcada au fost prezenţi la muncă de 1 mai când au întâlnit la sala Dunărea pe SCM U Craiova. Susţinuţi de un public extraordinar, băieţii antrenaţi de Sergiu Stancu şi-au continuat turul de forţă şi au obţinut o victorie de trei puncte foarte importantă. „Am avut parte încă un meci foarte disputat, am reuşit să învingem una dintre echipele care au condus acest campionat. Să nu uităm că în returul campionatului Craiova era unul dintre liderii detaşaţi, erau la nouă puncte în faţa noastră. Am reuşit să-i învingem pentru a treia oară, să luăm trei puncte împotriva lor. Felicitări jucătorilor, este o victorie foarte importantă”, a declarat la final antrenorul de la CSM Arcada, Sergiu Stancu. Rezultat final: CSM Arcada - SCM U Craiova 3-0 (22, 20, 24). Formula de start a fost: Perez, Terzici 12 puncte, Cuciureanu 4 p, Raici 20 p, Borovnjak 3 p, Bissette 5 p - Cabrera, libero. Au mai intrat: Cristudor, Sanderson 3 p, Mihalj, Carrasco. Celelalte rezultate: CSM Bucureşti - ACS VM Zalău 1-3, Dinamo - Steaua 1-3. Clasamentul se prezintă astfel: 1. CSM Arcada Galaţi 68 puncte, 2. ACS VM Zalău 66 p, 3. SCM U Craiova 61 p, 4. Dinamo 46 p, 5. CSM Bucureşti 45 p, 6. Steaua 32 p. Ultima etapă se va disputa sâmbătă 4 mai când echipa gălăţeană va juca la Bucureşti cu Steaua. „O victorie care ne duce la ultimul meci, împotriva celor de la Steaua, unde vrem să ridicăm trofeul de campion deasupra capului. Contează să ne întoarcem victorioşi de la meciul cu Steaua, pentru că ne dorim cu ardoare acest titlu. S-a văzut şi în seara asta că jucătorii au dat dovadă de caracter, au împins, au provocat adversarul să greşească, chiar dacă Craiova a început meciul foarte bine şi pe toată durata partidei a jucat la un nivel foarte ridicat, ceea ce îmi dă încredere în partida de sâmbătă unde vom întâlni un adversar ce nu are nimic de pierdut şi sunt convins că ne va pune probleme, dar vom merge la Steaua să ne întoarcem acasă campioni!”, a concluzionat tehnicianul echipei gălăţene.
« Sakura Kiai şi-a îmbogăţit palmaresul cu două titluri naţionale, o medalie de argint şi una de bronz
Şcoala de Fotbal Oţelul a făcut ravagii lângă Arena Naţională: două locuri 1 la 2009 şi 2008 »
CSM Arcada mai trebuie să facă un pas cu Steaua pentru titlul de campioană

References: CSM 
 CSM 
 CSM 
 CSM 
 CSM 
 CSM 
 CSM 

CSM